ගම්භීර් දැවීයාමෙන් අනතුරුව සියලු වගකීම් සිය උරමත පටවා ගත් නායක දෝනි ඉනිමේ අවසන් පන්දුව තෙක්ම සටන අත් නොහැරීමට වග බලා ගත්තේය.අතිශය උණුසුම් මුහුණුවරක් ගත් ඉන්දීය ඉනිමේ ලසිත් මාලිංග විසින් යවන ලද අවසන් ඕවරයේ අවසන් පන්දුව වන විට ජයග්‍රහණය සඳහා ලකුණු 4 ක් අවශ්‍යව තිබිණි.සිය පිට ඉන්නට ඈතින් වැටුණු අවසන් පන්දුවට එක්ස්ට්‍රා කවර් කලාපය හරහා වේගවත් පහරක් එල්ල කළ දෝනි ලකුණු 3 ක් සඳහා පැති මාරු කර ගත්තේ තරගය ජය පරාජයෙන් තොරව නිමාවට පත් කරමිනි.පන්දු යැවීමේදී ලසිත් මාලිංග සහ තිසර පෙරේරා අතර කඩුලු 2 බැගින් බෙදී ගියේය.ඉනිම අවසානයේ නොදැවී ලකුණු 58 ක් රැස් කළ ඉන්දීය නායක දෝනි තරගයේ වීරයා ලෙස සම්මාන ලැබුවේය.කාසියේ වාසිය දිනා පළමුව පන්දුවට පහර දුන් ශ්‍රී ලංකා පිල ද ඕවර 50 අවසානයේ කඩුලු 9කට රැස්කළ ලකුණු සංඛ්‍යාව 236කි.ශ්‍රී ලංකා ඉනිමේ හොඳම සම්බන්ධතාවය වූයේ සිවුවැනි කඩුල්ලට මහේල ජයවර්ධන හා චන්දිමාල් විසින්ගොඩ නගනු ලැබූ ලකුණු 94 ය.ජයවර්ධන ලකුණු 43 ක් ලබා ගත්තේ ය.